joelniklaus/EU_Wikipedias huggingface dataset:
Bad-tibira

Bad-tibira (Tell al-Madineh)  oli muinaissumerilainen kaupunki, joka tunnetaan Sumerin tarustussa paimenkuningas Dumuzin kotipaikkana. Kaupungin nimi on sumeriksi 𒂦𒁾𒉄𒆠, bad3-tibiraki, "kupariseppien muuri" tai "seppien linnoitus". Paikka sijaitsi nykyisessä Etelä-Irakissa, Eufratin ja Tigriin välissä.
Sumerelilaisessa kuningasluettelossa mainitaan tämä kaupunki eräänä tulvaa edeltävänä pääkaupunkina.
Dumuzi oli kuningasluettelon mukaan viimeinen Bad-Tibiran kolmesta hallitsijasta, ennen kuin Larak kukisti Bad-Tibiran.

Lähteet 

 Sumerin kaupungit
Kangaslammin koulu (Iisalmi)

Kangaslammin koulu on suomenkielinen alakoulu (luokka-asteet 0–6) Iisalmen kaupungissa Pohjois-Savossa. Peruskorjattu ja osin uudelleenrakennettu koulurakennus saatiin käyttöön vuonna 2017. Se on oppilasmäärältään kaupungin suurin alakoulu. Lukuvuoden 2021–2022 alkaessa koulua kävi 330 peruskoululaista ja 20 esioppilasta. Koulun lähellä on monia lähiliikunta-alueita, kuten frisbeegolfrata, nurmikenttä, skeittipuisto ja rantalentopallokenttä. 

Kangaslammin koulu toimii myös Iisalmen taajaman eteläosan äänestyspaikkana (äänestysalue Kangaslampi). 

Koulun pääoven yläpuolella olevan kellon ympärillä on Kirsi Kaulasen suunnittelema taideteos Taika-aika (2017).

Lähteet

Aiheesta muualla
By Iisalmi - Kangaslammin koulussa hyvä huomataan! ("Kankkulan" koulun esittelyvideo, 2018) (youtu.be)

Iisalmen oppilaitokset
Suomen peruskoulut
Vesannon kirjasto

Vesannon kirjasto on Vesannon kirkonkylässä toimiva yleinen kirjasto. Se kuuluu Ylä-Savon kirjastoverkko Rutakkoon, jonka tarjontaa jäsenkuntien asukkaat voivat hyödyntää.

Kirjastotoiminta Vesannolla alkoi vuonna 1879.

Lähteet 

Keiteleen rakennukset ja rakennelmat
Suomen kunnan- ja kaupunginkirjastot
The Umbrella Academy (televisiosarja)

The Umbrella Academy on yhdysvaltalainen vuonna 2019 alkanut supersankarisarja, joka perustuu Dark Horse Comicsin julkaisemaan samannimiseen sarjakuvasarjaan. Sarja seuraa sisarussupersankarien perhettä, joka yhdistyy uudelleen ratkaisemaan isänsä kuolemaa ja lähestyvää maailmanloppua.

Ensimmäinen kausi julkaistiin Netflixissä 15. helmikuuta 2019. Toinen kausi julkaistiin 31. heinäkuuta 2020. Kolmas kausi julkaistiin 22. kesäkuuta 2022.

Rooleissa

Päähahmot

Sivuhahmot

Vastaanotto 
Netflix ilmoitti huhtikuussa 2019, että televisiosarja oli ylittänyt 45 miljoonaa katsojaa julkaisun ensimmäisen kuukauden aikana. Se oli myös Netflixin kolmanneksi katsotuin televisiosarja vuonna 2019.

Rotten Tomatoes -sivustolla sarjan ensimmäisen tuotantokauden arvosteluista 66 prosenttia oli positiivisia, perustuen 88 arvosteluun ja toisen tuotantokauden arvosteluista 90 prosenttia oli positiivisia.
Metacritic -sivustolla ensimmäisen tuotantokauden pistemäärä oli 61/100 perustuen 22 kriittiseen arvosteluun.

Lähteet

Aiheesta muualla 
 Virallinen sivusto

2010-luvun televisiosarjat
2020-luvun televisiosarjat
Yhdysvaltalaiset draamasarjat
Yhdysvaltalaiset fantasiasarjat
Yhdysvaltalaiset scifi-sarjat
Netflix-alkuperäissarjat
Sarjakuviin perustuvat televisiosarjat
Eshnunna

Eshnunna (nykyinen Tell Ashmar) on Irakissa sijaitseva muinainen jo hylätty rauniokaupunki. 
Sen historia ajoittuu vanhan ajan Sumerin ja Babylonian kaudelle noin 3000–1700 eaa. Kaupunki sijaitsee Mesopotamian ydinalueesta hieman syrjässä Dijala-joen varrella saman nimisessä provinssissa. Silti se oli alussa täysin sumerilainen.  Eshnunna itsenäistyi Uus-Sumerista vuonna 2026. Sen jälkeen mm ehkä Der ryösti sen. Eshnunnan valtio syntyi uudestaan 1870-luvulla eaa. Se oli Hammurabin Babylonian eräs kilpailija. Eshnunna teki Larsan kaupungin kanssa kapinan Hammurabia vastaan. Hammurabin sotajoukko kukisti kapinan. Babylonialaiset teloittivat Eshnunnan kuninkaan ja hävittivät kaupungin 1736 eaa.

Lähteet

Aiheesta muualla 

 Sumerin kaupungit
Micron Technology

Micron Technology on yhdysvaltalainen puolijohdevalmistaja.
Yhtiö on perustettu vuonna 1978 ja sen päämaja sijaitsee Boisessa Idahossa.

Yhtiöllä on  työntekijää myynnin ollessa 19,6 miljardia dollaria. Yhtiön tuotteita ovat DRAM- ja Flash-muistipiirit.

Yhtiö osti konkursiin ajautuneen Elpida Memoryn vuonna 2013.

Yhtiö osti Inotera Memories -yhtiön vuonna 2016 neljällä miljardilla dollarilla.

Maaliskuussa 2021 yhtiö ilmoitti lopettavansa 3D XPoint -tekniikan kehityksen ja siirtävänsä resursseja teollisuusstandardia Compute Express Link (CXL) -tekniikkaa käyttävien tuotteiden kehitykseen. Yhtiö aikoo myydä Utahissa sijaitsevan tehtaan, joka on ollut vajaassa käytössä sen kapasiteetista.

Lähteet 

NASDAQ-100-indeksi
Puolijohdevalmistajat
SK Hynix

SK Hynix (aiemmin Hynix Semiconductor ja Hyundai Electronics Industries) on eteläkorealainen puolijohdevalmistaja.
Yhtiö on perustettu vuonna 1983 nimellä Hyundai Electronics Industries Hyundai-ryhmään kuuluvana. 

Yhtiö on yhdistynyt LG Semiconductorin kanssa vuonna 1999. 
Yhtiö muutti nimensä Hynix Semiconductoriksi vuonna 2001.
SK Group hankki Hynix Semiconductorin (SK Telecomin alaisuudessa) vuonna 2011 ja muutti nimensä SK Hynixiksi vuonna 2012.

Yhtiöllä on  työntekijää myynnin ollessa 23,2 miljardia dollaria. Yhtiön päämaja sijaitsee Icheonissa.

Yhtiön tuotteita ovat DRAM-, SRAM- ja Flash-muistipiirit.

Lokakuussa 2020 SK Hynix ja Intel ilmoittivat yhdessä, että Intel myy NAND-muistien liiketoimintansa SK Hynixille 9 miljardin dollarin hinnalla. Kauppa sisältää kaiken immateriaalioikeuden, teollisuustilat ja henkilöstön. Kauppa ei kuitenkaan sisällä kaikkea Intelin haihtumattoman muistin liiketoimintaa kuten Optane-muistiteknologiaa.

Helmikuussa 2021 yhtiö ilmoitti saaneensa valmiiksi ensimmäisen tuotantolinjansa DRAM-piirien valmistukseen EUV (extreme ultraviolet) litografialla.

Lähteet

Aiheesta muualla 
 Virallinen sivusto

Puolijohdevalmistajat
TSMC

TSMC (Taiwan Semiconductor Manufacturing Company) on taiwanilainen puolijohdevalmistaja.
Yhtiö on perustettu vuonna 1987 ja sen päämaja sijaitsee Hsinchussa.

Yhtiö on puolijohteiden "valimo" (), joka valmistaa asiakkaiden tai kolmansien osapuolien suunnittelemia mikropiirejä. Se valmistaa yli puolet maailman tilaustyönä tehtävistä mikropiireistä. Yhtiöllä on valmistusmenetelmiä kuten haihtumattoman muistin, DRAM-muistien, radiosignaalin, korkean jännitteen, CMOS-kuvasensorien prosessit ja useita muita. Sen asiakkaisiin kuuluvat Altera, AMD, Apple, Broadcom, Marvell Technology, Nvidia, Qualcomm ja useita muita.
Kehittyneimpien prosessorien valmistuksesta TSMC:llä on joidenkin arvioiden mukaan 90% markkinaosuus. TSMC valmistaa esimerkiksi kaikki Applen suunnittelemat mikropiirit, mukaanluettuna M1:n, joka on vuonna 2021 maailman kehittynein sarjavalmisteinen puolijohde.

TSMC:n perustamisen mahdollisti Taiwanin 1970-luvulla tekemä strateginen linjaus, jonka mukaan maa keskittyisi mikropiiriteollisuuteen, vaikka vielä tuolloin siihen ei ollut osaamista. Valtion tuella Taiwanin saarelle syntyi lukuisia alan yrityksiä. 1980-luvulla Taiwanissa keskityttiin CMOS-tekniikkaan, josta tuli sittemmin allaan vallitseva. 1990-luvulla maailman elektroniikkatuotantoa siirrettiin Aasiaan. 

TSMC:n perusti Morris Chang, joka tunnetaan pitkäjänteisestä strategiastaan. Yhtiö kasvoi suureksi ja nousi lopulta maailman kymmenen suurimman joukkoon Applen siirrettyä sille osiensa valmistusta 2010-luvulla.

Yhtiön kasvun taustalla on muiden valmistajien tuotannon ulkoistaminen tuotantokustannuksien kasvaessa ja samalla TSMC:n kilpailijat ovat vähentyneet. Muut valmistajat ovat keskittyneet enemmän suunnitteluun. Yhtiön tehokkuuden ja kannattavuuden sanotaan johtuvan valmistuksen keskittymisestä: valmistuslaitokset ovat riittävän lähellä toisiaan Taiwanissa, jotta insinöörit voivat tukea yhtiön toisia laitoksia tarvittaessa. Yhtiön suurin markkinaosuus on kehittyneimmissä prosesseissa.

TSMC:n toimitusjohtaja C.C. Wei kertoi yhtiön asiakkaille vuonna 2021 yhtiön aikovan käyttää 100 miljardia dollaria seuraavan kolmen vuoden aikana vastauksena kasvaneeseen kysyntään. Vastaavasti yhtiö pysäyttää hintojen laskun, joka on harvinaista TSMC:lle. Yhtiöllä on jo rakenteilla 12 miljardin dollarin laitos Arizonaan Yhdysvaltoihin, laajennuksia useissa kaupungeissa Taiwanissa ja se operoi kahta tehdasta Kiinassa Nanjingissa ja lähellä Shanghaita.

Elokuussa 2021 TSMC:n markkina-arvo oli 564,4 miljardia dollaria.

Marraskuussa 2022 kerrottiin, että TSMC etsii neon-kaasun toimittajia litografiaprosessiin, koska kaksi Ukrainalaista yritystä oli joutunut lopettamaan tuotannon Venäjän hyökättyä Ukrainaan. Ukrainalaiset yritykset tuottavat noin puolet maailmassa tarjottavasta puolijohdeteollisuuden tarpeisiin sopivasta laadusta.

Lähteet 

Puolijohdevalmistajat
Taiwanilaiset pörssiyhtiöt
Daniel Lewis Lee

Daniel Lewis Lee (31. tammikuuta 1973 – 14. heinäkuuta 2020) oli yhdysvaltalainen rikollinen ja valkoisen ylivallan kannattaja, joka syyllistyi William Frederick Muellerin, Nancy Ann Muellerin, sekä heidän tyttärensä Sarah Elizabeth Powellin murhiin. Lee ja hänen rikoskumppaninsa Chevie Kehoe murhasi perheen heidän kodissaan Arkansas'ssa 11. tammikuuta 1996.

Liittovaltion viranomaiset pidättivät Leen ja Kehoen 17. kesäkuuta 1997 Utahin Cedar Cityssä. Kehoe tuomittiin elinkautiseen vankeusrangaistukseen ja Lee kuolemaan. Lee teloitettiin myrkkyruiskeella 14. heinäkuuta 2020 Terre Hauten vankilassa. Hänestä tuli ensimmäinen Yhdysvaltain liittovaltion hallinnon teloittama vanki 17 vuoteen.

Lähteet

Murhasta teloitetut
Yhdysvaltalaiset murhaajat
Yhdysvaltain liittovaltion teloittamat henkilöt
Vuonna 1973 syntyneet
Vuonna 2020 kuolleet
Päätoimittajien yhdistys

Päätoimittajien yhdistys r.y. (PTY) on päätoimittajien ja vastaavassa tehtävissä toimivien journalistien yhdistys. PTY on perustettu vuonna 1972 ja sillä on 230 jäsentä. PTY puolustaa sananvapautta, laadukasta journalismia ja vastuullisen median asemaa. Yhdistyksen puheenjohtajana toimii Suomen Tietotoimiston STT:n vastaava päätoimittaja Minna Holopainen.

PTY jakaa Suuren journalistipalkinnon, joka on Suomen merkittävin journalismille vuosittain annettava tunnustus.

Lähteet

Suomalaiset toimittajajärjestöt
Tšekinkielinen Wikipedia

Tšekinkielinen Wikipedia on Wikipedian tšekinkielinen versio. Se on perustettu 3. toukokuuta 2002. Tšekinkielisessä Wikipediassa on noin 459 000 (17.7.2020) artikkelia ja se on artikkelimäärältään 27. suurin (17.7.2020).

Tšekinkielistä Wikipediaa muokkasi vuonna 2019 päivittäin keskimäärin 261 rekisteröitynyttä ja 165 rekisteröitymätöntä käyttäjää. Vuonna 2019 tšekinkieliseen Wikipediaan luotiin noin 23 000 uutta artikkelia.

Lähteet

Aiheesta muualla 

 Tšekinkielinen Wikipedia 

Wikipediat kielittäin
John Lewis (ihmisoikeustaistelija)

John Lewis (1940 – 17. heinäkuuta 2020) oli yhdysvaltalainen ihmisoikeustaistelija. Hän kuului merkittävimpiin 1960-luvun yhdysvaltalaisen kansalaisoikeusliikkeen johtohenkilöihin. Hän oli edustajainhuoneen jäsen vuodesta 1986.

Lewis kuoli haimasyöpään 80-vuotiaana.

John Lewisin mukaan on nimetty Yhdysvaltain laivaston säiliölaiva USNS John Lewis (T-AO-205).

Lähteet

Aiheesta muualla

Yhdysvaltalaiset poliitikot
Yhdysvaltalaiset kansalaisaktivistit
Vuonna 1940 syntyneet
Vuonna 2020 kuolleet
Kaisa Peräaho

Kaisa Peräaho (s. 5. marraskuuta 2001 Muurame) on suomalainen pesäpalloilija, joka edustaa Superpesis-joukkue Lapuan Virkiää.

Ura 
Peräaho on Lapuan Virkiän oma kasvatti. Hän teki Superpesis-debyyttinsä vain 16-vuotiaana 13. elokuuta 2017 vieraissa Rauman Lukkoa vastaan. Peräaho löi ensimmäisen juoksunsa toisessa Superpesis-ottelussaan 5. kesäkuuta 2018 vieraissa Hyvinkään Tahkoa vastaan. Ensimmäisen juoksunsa Peräaho toi ensimmäisessä pudotuspeliottelussaan 25. elokuuta 2018 vieraissa Kirittäriä vastaan. Peräaho löi ensimmäisen kunnarinsa 22. toukokuuta 2019 vieraissa Kirittäriä vastaan. Peräaho valittiin vuoden 2022 Itä-Länsi-otteluun.

Saavutukset 
 B-tyttöjen Itä–Länsi-ottelu (2019)

Muuta 
Peräaho valmistui ylioppilaaksi Lapuan lukiosta syksyllä 2020.

Lähteet 
 

Vuonna 2001 syntyneet
Suomalaiset pesäpalloilijat
Elävät henkilöt
Maltan koripallomaajoukkue

Maltan koripallomaajoukkue edustaa Maltaa koripallon maaotteluissa.

Malta ei ole koskaan pelannut olympia-, MM- tai EM-lopputurnauksessa. Se on osallistunut Euroopan pienten maiden keskinäisiin turnauksiin yltäen myös mitaleille. Ensimmäisen mestaruutensa maa voitti vuonna 2018. Maajoukkuetta valmensi aikoinaan venäläinen Vladimir Obuhov.

Lähteet

Aiheesta muualla 
 Profiili FIBA 
 Maltan koripalloliitto 
 Malta National Team eurobasket.com 

Maltan urheilu
Koripallomaajoukkueet
Ludvig Manderström

Kristofer Rutger Ludvig Manderström (1806–1873), kreivi, oli ruotsalainen ministeri ja diplomaatti. Hän toimi kabinettisihteerinä 1840–1855, Ruotsin lähettiläänä Wienissä ja Pariisissa 1855–1858 ja ulkoasiain ministerinä 1858–1868. Tässä asemassa hän johti Ruotsin politiikkaa skandinaavisessa tanskalaisystävällisessä hengessä, mutta kun 1863 Tanskan ja Preussin välit lopullisesti rikkoutuivat, ei hänellä kuitenkaan ollut uskallusta jatkaa alettuun suuntaan, ja kysymys liitosta Tanskan kanssa raukesi. Samoihin aikoihin Puolan kapinan johdosta ilmennyttä halua ryhtyä sotaan Venäjää vastaan hän vastusti. Ulkoministerin virasta erottuaan hän siirtyi kauppakollegin presidentiksi. Manderström oli myös kirjallisuuden harjoittaja, ja hänet valittiin Ruotsin akatemian jäseneksi.

Manderströmin isoisä oli Kristofer Manderström.

Lähteet

Aiheesta muualla

 Manderström. 2. Kristofer Rutger Ludvig M., Nordisk familjebok, osa 17, Uggleupplagan. 1912 (pitkä artikkeli) 

Ruotsin ministerit
Ruotsalaiset virkamiehet
Ruotsalaiset diplomaatit
Ruotsin akatemian jäsenet
Vuonna 1806 syntyneet
Vuonna 1873 kuolleet
Valdis Valters

Valdis Valters (s. 4. elokuuta 1957 Riika, Latvian SNT) on latvialainen koripallovalmentaja ja kilpauransa päättänyt koripalloilija. Valters edusti ennen Latvian itsenäisyyden palauttamista Neuvostoliittoa, jonka maajoukkueessa hän voitti pelaajana muun muassa maailmanmestaruuden Kolumbiassa 1982 ja kaksi Euroopan mestaruutta. Hänet on nimetty FIBA Hall of Fameen.

Elämä ja urheilu-ura 

Pelintekijänä pelannut Valters voitti pelaajana Latvian SNT:n/Latvian mestaruuden yhdeksän kertaa vuosina 1974, 1979, 1982, 1984–1986, 1992, 1993 ja 1996. Hän edusti 1980-luvulla Neuvostoliiton miesten maajoukkuetta jossa voitti maailmanmestaruuden Kolumbiassa 1982, MM-hopeaa Espanjassa 1986, Euroopan mestaruuden Tšekkoslovakiassa 1981 ja Länsi-Saksassa 1985, EM-hopeaa Kreikassa 1987 ja EM-pronssia Ranskassa 1983. Vuonna 1992 hän edusti Latvian maajoukkuetta olympiakarsintaturnauksessa.

Valmentajanurallaan Valters toimi muun muassa ASK Rīgan ja BK VEF Rīgan päävalmentajana ja voitti Latvian mestaruuden vuosina 1997, 1998 ja 1999. Hän valmensi Latvian miesten maajoukkuetta vuosina 1997–1998. Valters valittiin FIBA Hall of Fameen vuonna 2017.

Valtersin pojat Kristaps Valters ja Sandis Valters pelasivat myös Latvian maajoukkueessa.

Lähteet 
 Profiili Latvian koripalloliitto 
 Profiili FIBA Hall of Fame

Viitteet

Aiheesta muualla 
 Profiili eurobasket.com 

Neuvostoliittolaiset koripalloilijat
Latvialaiset koripalloilijat
Latvialaiset koripallovalmentajat
Vuonna 1957 syntyneet
Elävät henkilöt
Kipinät-kuoro

Kipinät on jyväskyläläinen kevyeen musiikkiin suuntautunut sekakuoro. Kollektiivia johtaa sen perustaja, jyväskyläläinen monitoimimuusikko Kaisa Halmemies (s. 1989).

Kipinöiden ensiesiintyminen oli keväällä 2018 ja se aloitti säännöllisen toimintansa heti seuraavana syksynä. Kesäkuussa 2019 Kipinät palkittiin kolmella kultaleimalla eli korkeimmalla tunnustuksella sekä Halmemies johtajapalkinnolla vokaalimusiikkifestivaali Tampereen Sävelen kansainvälisessä kuorokatselmuksessa. Keväällä 2020 kuoro tuli tunnetuksi tempauksillaan Radio Suomipopilla, missä lauluyllätysten kohteeksi ovat joutuneet Antti Tuisku, Mikael Gabriel sekä Hovimuusikko Ilkka. Covid-19-viruksesta johtuneen poikkeustilan aikana kuoro julkaisi kaksi musiikkivideota, joista ensimmäinen on kuoronjohtajan kirjoittama originaalikappale Poikkeustilassa ja toinen coverversio Lady Gagan ja Bradley Cooperin Shallow.

Suomipop-yllätykset 

 Antti Tuisku: https://www.ruutu.fi/video/3554362
 Mikael Gabriel: https://www.ruutu.fi/video/3574090
 Hovimuusikko Ilkka: https://www.facebook.com/watch/?v=872884966550275
Elastinen: https://youtu.be/zBKuYE_I8Q8  
Heli Palsanmäki: https://www.facebook.com/suomipop/videos/219380456744874   
Michael Monroe: https://www.facebook.com/suomipop/videos/201900062038534

Saavutuksia 

 Tampereen Sävel 2019, 3 kultaleimaa ja johtajapalkinto

Julkaisut 

 Poikkeustilassa (2020) https://youtu.be/bB8vPJXtBN0
 Shallow (2020) https://youtu.be/JsPq04coBUA
Hei, joulumieli (2020) https://youtu.be/y7sXpX_U-BU
Valoo ja voimaa (2021) https://youtu.be/VIvigWWiv8E

Lähteet

Aiheesta muualla 

 Kotisivut: https://www.kipinatkuoro.fi/
 Facebook: https://www.facebook.com/kipinatkuoro/
 Spotify: https://open.spotify.com/artist/00hT5p6hqqozRfTATIF2zC?si=a6jjfNONT8WokMGu1zjutw
 YouTube: https://www.youtube.com/channel/UCMu2JAKNS4N-L8tYKnM93EQ
 Instagram: https://www.instagram.com/kipinatkuoro/

Suomalaiset sekakuorot
Jyväskylän musiikki
Maaningan kirjasto

Maaningan kirjasto tai Maaningan lähikirjasto on Kuopion Maaningan kirkonkylällä toimiva yleinen kirjasto. 

Pitäjäkirjaston toiminta Maaningalla alkoi vuonna 1847. Kunnankirjasto siitä tuli vuonna 1913. Kuopion kaupunginkirjaston lähikirjastoksi Maaningan kirjasto muuttui kuntaliitoksen myötä vuonna 2015. Maaningan kirjasto toimii nykyään Maaninkatalolla eli Maaningan entisessä kunnantalossa. 

Keväällä 2021 Kuopion kaupunki kertoi kirjastoaineiston keskittämisestä säästösyistä aiemman kahden kerroksen sijaista yhteen kerrokseen. Kirjastosta muokattiin samalla laajemmin aukioleva, omatoimisesti käytettävissä oleva kirjasto.

Kirjaston asiakkaiden käytössä on Kuopion kaupunginkirjasto laaja kokoelma sähköisine aineistoineen. Kirjastopalveluja tarjotaan myös kirjastoautolla, joka pysähtyy esimerkiksi Maaningan pitäjän Pulkonkosken ja Käärmelahden kouluilla.

Lähteet

Aiheesta muualla
 Maaningan lähikirjaston sijainti kartalla (Kuopion karttapalvelu)

Maaninka (kaupunginosa)
Kuopion rakennukset ja rakennelmat
Kuopion kaupunginkirjasto
Hihnavaara

Hihnavaara voi tarkoittaa seuraavia:

Sukunimi
Hihnavaara on sukunimi, joka on muun muassa seuraavilla suomalaisilla henkilöillä:

Aleksi Hihnavaara ("Mosku") (1882–1938), poronomistaja ja Itä-Lapin "rauhoitustoimien" toteuttaja, Lauri Hihnavaaran isä
Lauri Hihnavaara (1935–2020), poromies ja eräkirjailija, Aleksi Hihnavaaran poika

Paikannimi
 Hihnavaara, kylä Savukoskella
Liinu järv

Liinu järv (myös Liinujärv, Liinajärv) on Virossa Otepään kunnassa sijaitseva järvi.

Se kuuluu Koorasten kylän järvialueeseen (), johon kuuluu yhteensä 15 järveä.

Maantietoa 
Järvi on 340 metriä pitkä, 130 metriä leveä, ja sen pinta-ala on 4,8 hehtaaria. Se sijaitsee jokilaakson metsäisellä osalla ja järvi täyttää koko laakson sen leveydeltään. Järveen putoavat laakson rinteen melko jyrkkinä, mutta laaksossa on itä- ja länsirannassa tasaista. Järvessä ei ole saaria. Sen keskisyvyys on 7,0 metriä (tai 5,5 metriä ) ja keskellä sijaitsevassa syvänteessä on 12,6 metriä syvää. Sen rannat ovat lehtimetsää ja rannalla sijaitsee vain yksi talo. Järven rantaviivan pituus on 1,9 kilometriä. Järven itäpuolelta laakson poikki kulkee yksi tie, joka haarautuu pohjoispuolella kulkien kyseisen talon vierestä.

Luontoarvoja ja luokittelu 
Järvi on Vesipolitiikan puitedirektiivin (VPD) () luokituksen (VRD 1) mukaan kovavetinen järvi (). Järvi luokitellaan limnologisesti samanaikaisesti sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.

Aare Mäemets on julkaisussaan Eesti NSV järved ja nende kaitse vuodelta 1977 kuvaillut järveä. Hänen mukaansa sen rannat ovat hiekka- tai mutapohjaiset. Sen vesi on kesäisin ja talvella lämpötilakerrostunutta, vedenväri on keltainen ja sen näkösyvyys on 2,9 metriä. Tavinen näkösyvyys heikkenee 1,3 metriin. Alusvesi on happiköyhää läpi vuoden. Järvessä elää ainakin ahven, salakka, allikkosalakka, kiiski, särki, lahna, sorva, ankerias, hauki ja suutari.

Vesistösuhteita 
Liinu järv kuuluu Pühäjõen valuma-alueeseen, sillä se on joen läpivirtausjärvi. Siihen ei laske muita ojia, mutta järvessä ja sen rannoilla on runsaasti lähteitä . Pühäjõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

Huomautuksia

Lähteet 

Otepää
Põlvamaan järvet
Otepään ylänkö
Pühäjõen (Sillaotsa) valuma-alue
Pikkjärv (Kooraste)

Pikkjärv on Virossa Kanepin kunnassa sijaitseva järvi.

Se kuuluu Koorasten kylän järvialueeseen (), johon kuuluu yhteensä 15 järveä.

Maantietoa 
Järvi on 720 metriä pitkä, 150 metriä leveä, ja sen pinta-ala on 9,9 hehtaaria. Se sijaitsee laakson mutkassa, jonka takia myös järvessä on loiva mutka. Se täyttää koko laakson leveydellään ja rannat ovat kaltevaa ja yli 15 metriä korkeaa rinnettä. Järven rannat ja sen ympäristö on asumatonta metsämaata. Järvellä ei ole saaria. Sen keskisyvyys on 6,0 metriä ja syvänteessä on 14 metriä vettä. Vain järven päissä on laakson pohjalla suota. Rantaviivan pituus on 1,8 kilometriä pitkä. Järven luoteispäähän tulee tie.

Luontoarvoja ja luokittelu 
Järvi on Vesipolitiikan puitedirektiivin (VPD) () luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu ().

Järvi luokitellaan limnologisesti samanaikaisesti sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.

Aare Mäemets on julkaisussaan Eesti NSV järved ja nende kaitse vuodelta 1977 kuvaillut järveä. Hänen mukaansa vedenväri on kellertävänvihreästä kellertävänruskeaan, sen näkösyvyys on 2,3–2,5 metriä ja järven vesi on kesäisin ja talvisin lämpötilakerrostunut. Järvessä elää ainakin lahna, särki, ahven, hauki, suutari, salakka, sorva, kiiski, ruutana, ankerias ja sorva.

Vesistösuhteita 
Pikkjärv kuuluu Pühäjõen valuma-alueeseen, sillä se on joen läpivirtausjärvi. Siihen ei tule muita ojia. Pühäjõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

Huomautuksia

Lähteet 

Kanepi
Põlvamaan järvet
Otepään ylänkö
Pühäjõen (Sillaotsa) valuma-alue
Vesta (nimi)

Vesta on naisen etunimi, joka on peräisin roomalaisesta mytologiasta. Muinaisitalialaista jumalolentoa Vestaa palvottiin aikoinaan kotilieden, tulen ja perhe-elämän jumalattarena. Sen kreikkalainen vastine oli Hestia.

Digi- ja väestötietoviraston mukaan Vesta on vuoteen 2020 mennessä ollut Suomessa virallisena etunimenä 151 naisella. Suomen lisäksi nimeä on käytetty ainakin Ruotsissa, Virossa ja Englannissa. Virossa Vestan nimipäivää vietetään 17. lokakuuta, joka oli ennen vuotta 2005 myös Vestan suomenruotsalainen nimipäivä. Nykyään Vestan nimipäivä on suomenruotsalaisessa almanakassa päivää aikaisemmin.

Tunnettuja Vestoja
 Vesta Rebekka Burman (s. 1994), Vesta, suomalainen laulaja-lauluntekijä

Lähteet 

Etunimet
Hurrikaanilasi

Hurrikaanilasi
Muut nimet: Hurricane -lasi
Vetoisuus: 40–60 cl
Käyttötarkoitus: näyttävien, eksoottisten cocktailien lasi

Hurrikaanilasi on vetoisuudeltaan noin 40–60 senttilitran kokoinen jalallinen lasi. Sitä käytetään yleisimmin näyttävien, värikkäiden ja koristeltujen cocktailien tarjoiluun. Hurrikaanilasi on nimetty öljylappujen lasikuvun mukaan (öljylamppu tunnetaan englannin kielessä nimellä hurricane lantern), joista jotkin ovat suunnilleen samanmuotoisia hurrikaanilasi. Hurrikaanilasi on highball-lasia korkeampi ja leveämpi. Hurrikaanilasia voi käyttää highball-lasin sijaan.

Hurrikaanilasiin valmistettavia drinkkejä 
 Blue Hawaii
 Blue Lagoon
 Hawaiian Sunrise
 Hurricane
 Painkiller
 Piña Colada
 Scorpion Bowl
 Singapore Sling
 Swimming Pool
Lähde:

Lähteet

Aiheesta muualla 

 
 

Juomalasit
Petrovsko-Razumovskajan metroasema

Petrovsko-Razumovskaja () on Moskovan metron Serpuhovsko-Timirjazevskaja- ja Ljublinsko-Dmitrovskaja-linjojen asema. Asema sijaitsee linjalla Serpuhovsko-Timirjazevskaja asemien Vladykino ja Timirjazevskaja välissä ja linjalla Ljublinsko-Dmitrovskaja asemien Okružnaja ja Fonvizinskaja välissä. Asema avattiin 7. maaliskuuta 1991.

Moskovan metroasemat
Snowpiercer (televisiosarja)

Snowpiercer on yhdysvaltalainen vuonna 2020 alkanut post-apokalyptinen televisiosarja, joka perustuu eteläkorealaiseen samannimiseen elokuvaan. Sarja seuraa jättimäistä, jatkuvasti liikkuvan Snowpiercer-junan matkustajia, jotka kantavat ihmiskunnan jäänteitä seitsemän vuoden kuluttua siitä, kun maailmasta oli tullut jäätynyt autiomaa.

Sarjan suunniteltu ensi-ilta oli 31. toukokuuta 2020, mutta se siirrettiin huhtikuun alussa koronaviruspandemian takia julkaistavaksi 17. toukokuuta 2020. Toinen tuotantokausi sai ensi-iltansa 25. tammikuuta 2021.

Juoni 

Vuonna 2019 ihmiskunnan yrittäessä alentaa maapallon lämpötila keinotekoisesti, se laskee dramaattisesti aiheuttaen elämän mahdottomaksi tekevän jääkauden. Noin 3000 matkalipun ostaneita ihmisiä onnistuu nousemaan kyytiin multimiljonääri Joseph Wilfordin suunnittelemaan ikijunaan Snowpierceriin, joka kulkee 1001 vaununsa kanssa maapallon ympäri 2,7 kertaa vuodessa pysähtymättä. Ikijunan pysäyttäminen tarkoittaisi ihmisten hengiltä jäätymistä minuuteissa. Ennen junan lähtöä sisään tunkeutuu noin 400 liputonta matkustajaa, jotka teljetään omiin oloihinsa perävaunuun.

Vuonna 2026 Snowpiercerin vaunujen sisällä ylläpidetään elämää kaikin eri osa-aluein; vaunuissa on ihmisten lisäksi sairaaloita, maatiloja, yökerhoja sekä museoita. Ihmiset ovat jaettu neljään eri luokkaan, joilla on omat oikeutensa ja tehtävänsä junassa. Perävaunussa kehnoissa oloissa asuva entinen poliisi Andre Layton kokee täyskäännöksen elämässään, kun johtoportaisiin kuuluva Melanie Cavill pyytää tämän apua tutkinnassa junassa tapahtuneissa murhissa. Samalla Layton suunnittelee perävaunulaisten vallankumousta lopettaakseen junan epäoikeudenmukaisuudet.

Näyttelijät

Vastaanotto 
Rotten Tomatoes -sivustolla sarjan ensimmäisen tuotantokauden arvosteluista 66 prosenttia oli positiivisia, perustuen 75 kriittiseen arvosteluun. Metacritic -sivustolla ensimmäisen tuotantokauden pistemäärä oli 55/100 perustuen 24 kriittiseen arvosteluun.

Lähteet

Aiheesta muualla 
 Snowpiercer TV Guidessa

2020-luvun televisiosarjat
Yhdysvaltalaiset draamasarjat
Elokuviin perustuvat televisiosarjat
TNT:n televisio-ohjelmat
JVG-elokuva: Vuodet ollu tuulisii

JVG-elokuva: Vuodet ollu tuulisii on suomalaisesta JVG-rap-duosta kertova dokumenttielokuva, joka sai ensi-iltansa alkuvuodesta 2022. Elokuvan ohjaavat Taito Kawata ja Miika Särmäkari. Elokuvassa nähdään ennenjulkaisematonta kuvamateriaalia yhtyeen uralta vuoden 2011 ensisinglestä lähtien.

Elokuvateatterilevityksen jälkeen elokuva tulee katsottavaksi yksinoikeudella Elisa Viihde -suoratoistopalveluun.

Elokuvan oli määrä saada ensi-iltansa alkuvuodesta 2021, mutta koronapandemian aiheuttamien rajoitusten vuoksi sitä siirrettiin elokuulle 2021. Elokuussa 2021 voimaan tulleiden rajoitusten vuoksi ensi-iltaa lykättiin vuoteen 2022. Elokuva sai ensi-iltansa lopulta 25. maaliskuuta 2022.

Lähteet

Aiheesta muualla 
 Elokuvan teaser YouTubessa

Vuoden 2022 suomalaiset elokuvat
Suomalaiset dokumenttielokuvat
JVG
Mirjam Kulmala

Hilja Mirjam Kulmala (23. kesäkuuta 1908 Vammala – 13. marraskuuta 1996 Vammala) oli suomalainen arkkitehti. Hän suunnitteli rakennuksia erityisesti kotiseudulleen Sastamalaan sekä asuinkaupunkiinsa Tampereelle. Kulmalan tunnetuimpia suunnittelutöitä ovat Tyrvään kappelihautausmaan uusi siunauskappeli, Lopenkulman rukoushuone sekä Vammalan seurakuntatalo.

Kulmala syntyi Vammalan Sylväässä, ja valmistui arkkitehdiksi Teknillisestä korkeakoulusta vuonna 1935. Valmistuttuaan Kulmala toimi Tampereella arkkitehti Harry W. Schreckin avustajana ollen mukana muun muassa Suomen Pankin talon ja Kalevan tornien suunnittelussa. Vuonna 1958 hän suunnitteli Schrekin kanssa Tyrväälle Tyrvään Säästöpankin uuden liikerakennuksen ja 1971 itsenäisesti sen lisäosan. Tampereelle hän on suunnitellut muun muassa Spriitehtaan talon paikalle 1962 rakennetun Kauppakartanon liike- ja asuinkerrostalon.

Töitä 

 Suodenniemen kirkon urkulehteri, Sastamala (1936)
 Lantulan koulu, Sastamala (1938)
 Lopenkulman rukoushuone, Sastamala (1938)
 Vammalan pappilan talousrakennus, Sastamala (1959)
 Asunto Oy Kauppakartano, Tampere (1962)
 Vammalan seurakuntatalo, Sastamala (1967)
 Tyrvään uusi siunauskappeli, Sastamala (1976)

Lähteet 

Suomalaiset arkkitehdit
Vuonna 1908 syntyneet
Vuonna 1996 kuolleet
Arnold Palmer (juoma)

Arnold Palmer  on alkoholiton juoma joka valmistetaan kotona tehdystä limonadista ja jääteestä. Se koristellaan yleensä sitruunan viipaleella ja tarjotaan pitkästä lasista jäiden kanssa.

Arnold Palmerista on tehty joitakin muunnoksia maustamalla sitä esimerkiksi mansikan makuisilla siirapeilla, käyttämällä teenä oolong-teetä tai minttuteetä. Siitä on tehty joskus myös alkoholijuomaa sekoittamalla siihen esimerkiksi vodkaa.

Historia 
Väitetään että golffari Arnold Palmer olisi luonut tämän juoman yhdessä vaimonsa kanssa. Yleisesti Palmerin tiedettiin kuljettavan termospulloa täynnä tätä juomaa mukanaan golfkentillä. Juoma on tunnettu 1960-luvulta lähtien nimellä ”Arnold Palmer”.

Lähteet

Aiheesta muualla 

 

Alkoholittomat juomat
Drinkit
Iso kiltti jätti (vuoden 2016 elokuva)

Iso kiltti jätti on vuonna 2016 julkaistu amerikkalainen fantasiaelokuva, joka perustuu samannimiseen kirjaan. Elokuvan ohjaaja ja yhteistuottaja on Steven Spielberg, ja tarinan on käsikirjoittanut Melissa Mathison. Elokuvassa 10-vuotias orvoksi jäänyt tyttö, Sohvi, ystävystyy hyväntahtoiseen jättiläiseen, joka vie hänet hänet jättiläismaahan, jossa he yrittävät pysäyttää ihmismaailmaan tunkeutuvia ihmissyöviä jättiläisiä.

Rooleissa

Alkuperäiset näyttelijät

Suomenkieliset ääninäyttelijät

Vastaanotto 
Elokuva sai Rotten Tomatoes -sivustolla 74 % "tuore" arvosanan perustuen 296 arvosteluun. Metacritic -sivustolla elokuva sai pistemääräksi 66/100 perustuen 47 kriittiseen arvosteluun. Forbesin Scott Mendelson kuvaili elokuvaa "viehättäväksi, älykkääksi ja nokkelaksi seikkailuelokuvaksi, jolla on vahvat erikoistehosteet".

Lähteet

Aiheesta muualla 

 Iso Kiltti Jätti AllMoviessa

Lastenkirjoihin perustuvat elokuvat
Roald Dahlin teoksiin perustuvat elokuvat
Yhdysvaltalaiset fantasiaelokuvat
Vuoden 2016 elokuvat
Steven Spielbergin tuottamat elokuvat
Mikko Kolehmainen (vapaaottelija)

Mikko Kolehmainen on suomalainen romanitaustainen kamppailu-urheilija. Kolehmaisen lajeihin kuuluvat vapaaottelu ja lukkopaini.

Mikko Kolehmainen on esiintynyt myös Arman Alizadin Arman Pohjantähden alla -nimisen dokumenttisarjan jaksossa nimeltä Suomen Romanit.

Toukokuussa 2017 Kolehmainen sai 37-vuotiaana neljän vuoden kilpailukiellon anabolisen steroidin käytöstä.

Lähteet 

Suomalaiset vapaaottelijat
Syntymävuosi puuttuu
Elävät henkilöt
Ulrikke Brandstorp

Ulrikke Brandstorp (s. 13. heinäkuuta 1995 Sarpsborg), tunnetaan myös nimellä Ulrikke, on norjalainen laulaja, lauluntekijä ja musikaalinäyttelijä. Hänet tunnetaan parhaiten osallistumisestaan norjalaisiin laulukilpailuihin Idol (2013), The Voice (2015) ja Stjernekamp (2018).    

Vuonna 2019 Brandstorp esiintyi Lieslin roolissa musikaalissa The Sound of Music, joka esitettiin Folketeaterissa Oslossa .   

Vuonna 2020 hän voitti Norjan euroviisukarsinnan Melodi Grand Prix 2020 kappaleellaan "Attention", jolla hänen oli määrä edustaa Norjaa Eurovision laulukilpailussa 2020,  jotka olisi pidetty Rotterdamissa, Alankomaissa.  Kilpailu kuitenkin peruttiin 18. maaliskuuta 2020 maailmanlaajuisen koronaviruspandemian puhkeamisen vuoksi. Hänelle tarjottiin suoraa pääsyä Melodi Grand Prix 2021 -finaaliin, mutta hän kieltäytyi tarjouksesta.   Hän oli aiemmin osallistunut Melodi Grand Prix 2017  -kilpailuun, jossa hän sijoittui neljänneksi kappaleellaan "Places".

Lähteet 

Vuoden 2020 euroviisuedustajat
Norjan euroviisuedustajat
Norjalaiset poplaulajat
Norjalaiset lauluntekijät
Vuonna 1995 syntyneet
Elävät henkilöt
Good Morning America

Good Morning America on televisioyhtiö ABC:n esittämä yhdysvaltalainen uutis- ja keskusteluohjelma.

Aiheesta muualla 

 Virallinen sivusto

Yhdysvaltalaiset keskusteluohjelmat
Yhdysvaltalaiset uutisohjelmat
ABC:n televisio-ohjelmat
Clément Marot

Clément Marot (23. marraskuuta 1496 Cahors, Ranska – 12. syyskuuta 1544 Torino, Italia) oli ranskalainen renessanssiajan runoilija.

Elämänvaiheet 
Marot'n isä oli runoilija Jean Marot.

Hän oli Frans I:n kamaripalvelijana ja hovirunoilijana.  Hän joutui syytteeseen osallisuudesta uskonpuhdistusliikkeeseen ja sai kärsiä vankeutta ja pakolaisuutta. Hänet vangittiin, koska hän kirjoitti papistonvastaisia runoja 1525, mutta vapautettiin seuraavana vuotena.1530-luvulla hän koki hengellisen muutoksen ja hän siirtyi reformoidun uskontulkinnan kannattajaksi. 1535 hän pakerni Ferraraan uskonsa tähden, mutta parin vuoden kuluttua sai luvan palata, kunhan sanoutuisi irti reformoidusta uskonkäsityksestä. Hän suostui siihen, mutta ei luopunut käsityksistään ja pakeni Geneveen. Häntä ei kuitenkaan miellyttänyt geneveläinen reformoidun opin tulkinta, se oli hänestä liian synkkää, ja hän lähti Italiaan ja kuoli Torinossa.

Runoilija 
Marot oli ranskalaisen runouden välittäjänä keskiajasta renessanssiin. Hän kirjoitti lukuisia rakkausrunoja ja säveli osan runoistaan. Hänen sepittämänsä chansonit, rondot, balladit, sonetit ja etenkin epigrammit ovat sirotyylisiä (style marotique). Allegorinen runoelma L’enfer on pureva satiiri.

Marot julkaisi uudet painokset Ruusuromaanista (1527) ja François Villonin runoelmista (1532).

Virsirunoilija 
Marot tunnetaan myös merkittävänä virsirunoilijana. Hän oli Ranskan protestanttien, "hugenottien" virsikirjan eli Hugenottipsalttarin keskeisiä runoilijoita. Ranskalainen reformaattori Jean Calvin oli sitä mieltä, että seurakuntavirren sisällön piti olla suoraan Raamatusta, niin reformoidun kirkon virsiperinne alkoi psalmivirsistä. Etusijan saivat Vanhan testamentin psalmit, joiden pohjalta kirjoitettiin loppusoinnullisia virsiä. Hugenottipsalttarissa oli 150 virttä, yhtä monta kuin Raamatussa on psalmeja, ja Marot oli kirjoittanut niistä kolmanneksen.

Vuoden 1986 Suomen evankelis-luterilaisen kirkon virsikirjassa on kaksi Marot'n virsisanoitusta: numero 199 "Nyt kiittäkää! On Herra hyvä" (Suom. August Ahlqvist 1866. Uud. Anna-Maija Raittila 1984, Sävelmä: Ranskassa 1545) ja numero 268 "Hädässä huudan Herraa" (Saks. Ambrosius Lobwasser 1573, ruots. Lars Vivallius 1625. Suom. virsikirjaan 1685, Sävelmä: Ranskassa 1539). Ruotsin kirkon virsikirjassa on virsi 538 "Hädässä huudan Herraa" Pekka Kivekkään 1998 uudelleen kääntämänä.

Lähteet

Aiheesta muualla

Ranskalaiset runoilijat
Virsirunoilijat
Vuonna 1496 syntyneet
Vuonna 1544 kuolleet
Aleksi Rantala (pesäpalloilija)

Aleksi Rantala (s. 1999) on suomalainen pesäpalloilija. Rantala edustaa Superpesiksessä pelaavaa Vimpelin Vetoa. Rantalan kasvattajaseura on Veteli Pesis. Hän pelaa sisäpelissä etenijänä tai vaihtajana ja ulkopelissä etukentällä. Kaudella 2018 Rantala saavutti Vedon joukkueessa SM-pronssin. Rantala on pelannut urallaan  21. heinäkuuta mennessä kymmenen Superpesiksen runkosarjaottelua. Näissä hän on lyönyt yhden tavallisen juoksun, tuonut kaksi juoksua ja kerännyt 13 kärkilyöntiä.

Lähteet 

Suomalaiset pesäpalloilijat
Vuonna 1999 syntyneet
Elävät henkilöt
Damir Kedžo

Damir Kedžo (s. 24. toukokuuta 1987 Omišalj, Kroatia) on kroatialainen pop-laulaja. Kedžo aloitti uransa vuonna 2003 suositussa kroatialaisessa musiikki-reality tv-sarjassa Story Super Nova Music Talent Show. Vuotta myöhemmin Kedžo ja kaksi muuta muodostivat Kroatian ensimmäisen poikabändin Saša, Tin i Kedžo. Ryhmän single 365 nousi Kroatian virallisten listojen kärkeen kuudeksi viikoksi. Kuuluisuudesta huolimatta, ryhmä hajosi seuraavana vuonna. 

Kedžo on myös yrittäyt näyttelemistä, ja voittikin Kroatialaisen Näyttelijäpalkinnon roolistaan tunnetussa musikaalissa Crna Kuća. Siellä hän lumosi yleisön kappaleella Sve u meni se budi, joka voitti Kroatian soitetuimman kappaleen palkinnon. Tämän jälkeen Kedžon kappaleet ovat olleet hittejä toisensa perään. Kedžo oli Kroatian vuoden 2019 kuunnelluin artisti, minkä ansiosta hän voitti Parhaimman Mies-esittäjän Palkinnon virallisten lukemien mukaan.

Lähteet 

Kroatialaiset laulajat
Kroatian euroviisuedustajat
Vuoden 2020 euroviisuedustajat
Vuonna 1987 syntyneet
Elävät henkilöt
Politbyroo (podcast)

Politbyroo on itsenäistä tuotantoa oleva, kerran viikossa julkaistava politiikan ilmiöitä tarkasteleva podcast. Politbyroota tuottavat ja juontavat Sini Korpinen, Matti Parpala ja Juha Töyrylä. 

Politbyroo on ilmestynyt syksystä 2016 alkaen, ja sen kuuntelumäärät ovat kasvaneet noin 20 000 kuunteluun kuukaudessa.

Podcast on osallistunut ajankohtaiseen poliittiseen keskusteluun muun muassa tekemällä syksyllä 2018 kevään 2019 eduskuntavaaleihin liittyvän podcast-sarjan, jossa käytiin läpi jokaisen eduskuntapuolueen valmistautuminen vaaleihin. Erikoisjaksoissa puolueidensa tilaa ja eduskuntavaalikuntoa olivat arvioimassa muun muassa keskustan entinen puoluesihteeri Jouni Ovaska sekä vasemmistoliiton puheenjohtaja, Antti Rinteen ja Sanna Marinin hallitusten opetusministeri Li Andersson. Lisäksi keväällä 2019 sekä Petteri Orpo että Antti Rinne osallistuivat Politbyroon pääministeritentteihin.

Linkkejä 
 Politbyroo Soundcloudissa

Podcasting
Pohjois-Savon pelastuslaitos

Pohjois-Savon pelastuslaitos on yksi Suomen 22:sta aluepelastuslaitoksesta. Se vastaa palo- ja pelastustoimesta Pohjois-Savon maakunnassa.

Pohjois-Savon pelastuslaitoksen päätoimipiste sijaitsee Kuopion Neulamäen kaupunginosassa. Onnettomuustilanteessa pelastuslaitoksen lähin pelastusasema antaa apua. Pohjois-Savossa Kuopion keskuspelastusasemalla, Iisalmen,  Kuopion Petosen, Kuopion Itkonniemen, Kuopion Riistaveden, Kuopion Nilsiän, Siilinjärven, Leppävirran ja Varkauden pelastusasemalla on ympärivuorokautinen päivystys kiireellisten pelastustehtävien varalta. Kuopion keskuspelastusasema tunnetaan myös nimellä Neulamäen pelastus- tai paloasema.

Pelastuslaitos syntyi vuonna 2004, kun vastuualueen kunnalliset palolaitokset yhdistettiin. Pohjois-Savon pelastuslaitoksen Neulamäen pelastusaseman yhteydessä on myös palomuseo.

Pohjois-Savon pelastuslaitoksen alueella toimii yhteensä 35 palo- ja pelastusasemaa joihin kuuluu myös muutamia sopimuspalokunta.

Asemat: 

10. Keskuspelastusasema

11. Petosen pelastusasema

12. Itkonniemen pelastusasema

13. Karttulan pelastusasema

14. Vehmersalmen pelastusasema

15. Siilinjärven pelastusasema

16. Riistaveden pelastusasema

17. Maaningan pelastusasema

18. Kuopion VPK

19. Yara Oy TPK (Siilinjärvi)

40. Varkauden pelastusasema

41. Kangaslammin pelastusasema

42. Leppävirran pelastusasema

43. Suonenjoen pelastusasema

44. Rautalammin pelastusasema

45. Keiteleen pelastusasema

46. Pielaveden pelastusasema

47. Vesannon pelastusasema

48. Tervon pelastusasema

49. Stora Enso TPK (Varkaus)

52. Joroisten pelastusasema

60. Iisalmen pelastusasema

61. Kiuruveden pelastusasema

62. Nilsiän pelastusasema

63. Tahkovuoren pelastusasema

64. Juankosken pelastusasema

65. Kaavin pelastusasema

66. Tuusniemen pelastusasema

67. Lapinlahden pelastusasema

68. Varpaisjärven pelastusasema

69. Vieremän pelastusasema

71. Sonkajärven pelastusasema

72. Sukevan pelastusasema

73. Rautavaaran pelastusasema

74. Peltosalmen VPK

Vuonna 2022 Kuopioon avautui kolme uutta pelastusasemaa Petosen, Itkonniemen ja Nilsiän pelastusasemat. Kuopion uuden keskuspelastusaseman rakennustyöt aloitettiin syksyllä 2022, ja aseman pitäisi valmistua vuonna 2024. Samana vuonna pitäisi valmistua myös Siilinjärven uusi pelastusasema, jonka rakennustyöt alotettiin kesällä 2022. Pohjois-Savon pelastuslaitos aikoo laajentaa ympärivuorokautista toimintaansa, ja sen vuoksi asemia pitää ehostaa tai rakentaa kokonaan uusia.

Lähteet

Aiheesta muualla 
 Pohjois-Savon pelastuslaitoksen päätoimipisteen (Neulamäen paloaseman) sijainti Kuopion kartalla (kuopio.fi)

Suomen pelastuslaitokset
Pohjois-Savo
Etelä-Savon pelastuslaitos

Etelä-Savon pelastuslaitos on yksi Suomen 22:sta aluepelastuslaitoksesta. Yhdessä sopimuspalokuntien kanssa se huolehtii Etelä-Savossa  onnettomuuksien ennaltaehkäisystä, pelastustoiminnasta ja varautumisesta. 

Toimialue on jaettu maantieteellisesti kolmeen osaan: Mikkelin, Savonlinnan ja Pieksämäen paloasemaryhmään. Näiden  pääpaloasemilla Mikkelissä, Savonlinnassa ja Pieksämäellä on jatkuva hälytysvalmius. Etelä-Savon pelastuslaitoksen päätoimipiste (Mikkelin paloasema) sijaitsee Mikkelin Kirjalan kaupunginosassa.

Pelastuslaitos työllistää päätoimisesti noin 200 henkilöä. Lisäksi sopimuspalokunnissa työskentelee noin 600 pelastustoimintaan osallistuvaa henkilöä. Alueella oli yhteensä 34 paloasemaa vuoden 2020 loppuun. Vuoden 2021 alusta Heinävesi ja Joroinen vaihtoivat maakuntaa ja pelastuslaitosta. Heinävedellä oli kolme paloasemaa ja Joroisissa yksi paloasema. Etelä-Savon pelastuslaitos jatkaa 30 paloaseman voimin vuodesta 2021 eteenpäin.

Paloasemat 

 10 Mikkeli
 11 Mikkelin VPK
 12 Mikkelin esikaupungin VPK
 13 Otavan VPK
 14 Hiirolan VPK
 15 Anttolan VPK
 16 Haukivuoren PVPK
 17 Ristiinan VPK
 18 Hirvensalmi VPK
 19 Mäntyharju
 21 Juva
 22 Pertunmaan PVPK
 23 Kangasniemen PVPK
 24 Puumalan VPK
 25 Suomenniemen VPK

 40 Savonlinna
 41 Savonlinnan VPK
 42 Miekkoniemen VPK
 43 Savonrannan VPK
 44 Kerimäki
 45 Enonkosken VPK
 46 Sulkavan VPK
 47 Lohikosken seudun VPK
 48 Punkaharjun VPK
 51 Rantasalmen VPK
 60 Pieksämäki
 61 Naarajärven PVPK
 62 Jäppilän VPK
 63 Virtasalmen PVPK

 VPK = Vapaaehtoinen palokunta
 PVPK = Puolivakinainen palokunta

Lähteet 

Suomen pelastuslaitokset
Etelä-Savo
Lone Dybkjær

Lone Dybkjær (23. toukokuuta 1940 Frederiksberg – 20. heinäkuuta 2020) oli tanskalainen Radikaalin Venstren poliitikko.

Dybkjær valmistui Tanskan teknillisestä korkeakoulusta vuonna 1964. Hänet valittiin ensimmäisen kerran Kansankäräjille vuonna 1973. Vuosina 1988–1990 hän toimi maansa ympäristöministerinä. Hän ja sosiaaliministeri Aase Olesen olivat Radikaalin Venstren ensimmäiset naisministerit. Vuosina 1994–2004 Dybkjær istui Euroopan parlamentin jäsenenä Euroopan liberaalidemokraattien ryhmässä. 
Dybkjær jätti paikkansa Kansankäräjillä vuonna 2011. Samana vuonna hänellä todettiin rintasyöpä. 

Dybkjærille syntyi ensimmäisestä avioliitostaan (1964–1980) Ib Dybkjærin kanssa tyttäret Lotte (s. 1970) ja Mette (s. 1973). Vuodesta 1994 kuolemaansa hän oli naimisissa Poul Nyrup Rasmussenin kanssa.

Lähteet 

Tanskan ympäristöministerit
Tanskalaiset europarlamentaarikot
Vuonna 1940 syntyneet
Vuonna 2020 kuolleet
Aaron Sirainen

Aaron Sirainen on suomalainen malli. Sirainen aloitti mallinuransa vuonna 2015 suomalaisella mallitoimisto Brandilla. Hän on toiminut mallina muun muassa Guccille, Raf Simonssille, Off-Whitelle ja Marnille.

Lähteet 

Suomalaiset mallit
Elävät henkilöt
Stellantis

Stellantis on monikansallinen autonvalmistaja, joka syntyi Fiat Chrysler Automobilesin ja Groupe PSA:n fuusioituessa. Se oli syntyessään maailman neljänneksi suurin autonvalmistaja. Stellantis on peräisin latinan verbistä stello, joka tarkoittaa ”valaista tähdillä”. Stellantis-nimeä käytetään yhtiötasolla, mutta FCA- ja PSA-konsernien omat automerkit säilyvät edelleen käytössä. 

Stellantiksen alla ovat Fiat Chrysler Automobilesin automerkit Abarth, Alfa Romeo, Chrysler, Dodge, Fiat, Fiat Professional, Jeep, Lancia, Maserati ja Ram Trucks sekä Groupe PSA:n Citroën, DS, Opel, Peugeot ja Vauxhall.

Joulukuussa 2020 EU-komissio hyväksyi Fiat Chrysler Automobilesin ja Groupe PSA:n fuusion.

Fiat Chrysler Automobiles ja Groupe PSA yhdistyivät 16. tammikuuta 2021.

Lähteet

Aiheesta muualla 
 Stellantiksen mediasivusto
Inkigayo

Inkigayo on televisioyhtiö SBS:n esittämä eteläkorealainen musiikkiohjelma.

Aiheesta muualla 
 Viralliset kotisivut

Eteläkorealaiset televisio-ohjelmat
Musiikkiohjelmat
SBS:n televisio-ohjelmat
Vilkas Group

Vilkas Group oy on vuonna 1995 perustettu verkkokauppatoimittaja, joka toimii Suomen lisäksi myös Ruotsissa ja Norjassa. Vilkas tarjoaa verkkokauppa-alustoja erikokoisille yrityksille. Vilkkaan asiakkaana on yli 2 000 verkkokauppaa, ja se työllistää 23 työntekijää. Yrityksen toimipiste sijaitsee Tampereella. Vilkkaan toimitusjohtaja on Markku Korkiakoski.

Toimintamalli 
Vilkas tarjoaa kolmea verkkokauppa-alustaa erilaisiin tarpeisiin:
 Vilkas Now on verkkokauppa-alusta kuluttajille suunnatuille verkkokaupoille.
 Vilkas Suite on verkkokauppa-alusta, joka sopii sekä kuluttaja- että B2B-myyntiin.
 Vilkas Go on asiakkaan tarpeisiin räätälöity verkkokauppa-alusta.

Verkkoapteekki 

Vilkkaan alustalle on mahdollista perustaa myös verkkoapteekki, ja Vilkas on kehittänyt verkkoapteekkiratkaisua yhdessä suomalaisten verkkoapteekkien kanssa. Vilkas-verkkoapteekki on kotimaisille Fimean hyväksymille apteekeille suunnattu verkkoapteekkipalvelu, joka integroituu tarvittaessa myös apteekin omaan apteekkijärjestelmään.

Muut palvelut 

Verkkokauppa-alustojen lisäksi Vilkkaan palveluihin kuuluvat muun muassa ulkoasun muokkaukset, verkkokaupan analytiikka, hakukoneoptimointi ja -markkinointi, kielenhuolto ja sosiaalisen median markkinointi sekä muut palvelut, esimerkiksi SSL-sertifikaatti ja oma domain.

Verkkokauppaindeksi 
Vilkas Group julkaisee neljästi vuodessa verkkokauppaindeksin, joka kuvaa verkkokaupankäynnin kehitystä Suomessa. Verkkokauppaindeksin tausta-aineisto on kerätty Vilkas Groupin asiakkaiden verkkokaupoista vuoden 2006 alusta alkaen. Indeksiin vaikuttavat tilausten lukumäärä, euromääräinen myynti sekä keskimääräinen ostoskori.

Lähteet

Suomalaiset yritykset
Kosken Kaiku

Kosken Kaiku on koskelainen urheiluseura. Seuran lajeina ovat yleisurheilu, pöytätennis, lentopallo, hiihto ja frisbeegolf.

Kosken Kaiun tunnetuimpia yleisurheilijoita ovat kestävyysjuoksun olympiamitalisti Kaarlo Tuominen, korkeushyppääjä Mikko Levola sekä kolmiloikkaaja Tuomas Sallinen. Myöhemmin seuraa ovat Kalevan Kisoissa edustaneet muun muassa Jarno Koivunen ja Henri Liipola.

Pöytätenniksessä seuran urheilijat ovat saavuttaneet useita Suomen mestaruuksia. Pöytätenniksen maajoukkueessa seuraa edustaa Alex Naumi.

Lähteet

Suomalaiset yleisurheiluseurat
Cursed (televisiosarja)

Cursed on yhdysvaltalainen fantasiadraamasarja, jonka ovat luoneet Frank Miller ja Tom Wheeler. Televisiosarja sai ensi-iltansa Netflixissä 17. heinäkuuta 2020, ja se perustuu Frank Millerin ja Tom Wheelerin samannimiseen romaaniin. Heinäkuussa 2021 ilmoitettiin, että sarja peruttiin yhden kauden jälkeen.

Näyttelijät

Pääosissa

Vastaanotto 
Lucy Mangan The Guardianista kritisoi käsikirjoitusta ja näyttelijöitä, antaen kaksi tähteä viidestä. Radio Timesin Huw Fullerton kritisoi sarjaa "hankalista esityksistä ja näyttelyistä" sanoen, että sarja "ei koskaan tunnu olevan tarpeeksi iso kertoakseen tätä eeppistä tarinaa [...], mutta kaiken kaikkiaan tarinankerronta tekee hyvää työtä esittäen erilaisia, mielenkiintoisia hahmoja kasvavassa väkivaltaisuudessa".

Lähteet

Aiheesta muualla 
 Cursed Netflixissä

2020-luvun televisiosarjat
Netflix-alkuperäissarjat
Yhdysvaltalaiset draamasarjat
Yhdysvaltalaiset fantasiasarjat
Kirjoihin perustuvat televisiosarjat